title: Padomes Lēmums (ES) 2016/839 (2016. gada 23. maijs) par to, lai Eiropas Savienības vārdā noslēgtu Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses

text:
               28.5.2016

               LV

               Eiropas Savienības Oficiālais Vēstnesis

               L 141/28

         PADOMES LĒMUMS (ES) 2016/839
   (2016. gada 23. maijs)
   par to, lai Eiropas Savienības vārdā noslēgtu Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 6. punkta a) apakšpunktu un 218. panta 8. punkta otro daļu, kā arī 218. panta 7. punktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu (1),
   tā kā:

               (1)

               Padome 2009. gada 15. jūnijā pilnvaroja Komisiju sākt sarunas ar Moldovas Republiku par jauna nolīguma noslēgšanu starp Savienību un Moldovas Republiku, kurš aizstātu Partnerības un sadarbības nolīgumu (2).

               (2)

               Šīs sarunas tika veiksmīgi pabeigtas, un Asociācijas nolīgums starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses (“nolīgums”), tika parafēts 2013. gada 29. novembrī.

               (3)

               Saskaņā ar Padomes Lēmumu 2014/492/ES (3) nolīgums tika parakstīts 2014. gada 27. jūnijā, ņemot vērā tā noslēgšanu vēlāk.

               (4)

               Saskaņā ar Līguma par Eiropas Savienības darbību 218. panta 7. punktu ir lietderīgi, ka Padome pilnvaro Komisiju apstiprināt grozījumus nolīgumā, kas jāpieņem Asociācijas komitejai īpašā sastāvā tirdzniecības jautājumu risināšanai, kā noteikts nolīguma 438. panta 4. punktā un kā to saskaņā ar nolīguma 306. pantu ierosinājusi Ģeogrāfiskās izcelsmes norāžu apakškomiteja.

               (5)

               Ir lietderīgi noteikt attiecīgās procedūras, lai aizsargātu ģeogrāfiskās izcelsmes norādes, kurām aizsardzība noteikta saskaņā ar nolīgumu.

               (6)

               Nolīgums nebūtu jāinterpretē kā tāds, kas piešķir tiesības vai uzliek pienākumus, uz kuriem var tieši atsaukties Savienības vai dalībvalstu tiesās.

               (7)

               Nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Asociācijas nolīgums starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses (“nolīgums”) (4).
   2. pants
   Padomes priekšsēdētājs Savienības vārdā sniedz nolīguma 464. panta 1. punktā paredzēto paziņojumu (5).
   3. pants
   Piemērojot nolīguma 306. pantu, Komisija Savienības vārdā apstiprina grozījumus nolīgumā, kas izdarīti ar Ģeogrāfiskās izcelsmes norāžu apakškomitejas pieņemtajiem lēmumiem. Ja pēc tam, kad saņemtas iebildes par kādu ģeogrāfiskās izcelsmes norādi, ieinteresētās personas nevar panākt vienošanos, Komisija pieņem nostāju saskaņā ar Eiropas Parlamenta un Padomes Regulas (ES) Nr. 1151/2012 (6) 57. panta 2. punktā noteikto procedūru.
   4. pants
   1.   Nosaukumu, kas aizsargāts saskaņā ar nolīguma V sadaļas 9. nodaļas 3. apakšiedaļu “Ģeogrāfiskās izcelsmes norādes”, var izmantot jebkurš uzņēmējs, kas tirgo attiecīgajai specifikācijai atbilstošus lauksaimniecības produktus, pārtikas produktus, vīnus, aromatizētos vīnus vai stipros alkoholiskos dzērienus.
   2.   Saskaņā ar nolīguma 301. pantu dalībvalstis un Savienības iestādes nodrošina nolīguma 297. līdz 300. pantā paredzētās aizsardzības izpildi, tostarp pēc ieinteresēto personu pieprasījuma.
   5. pants
   Nolīgumu neinterpretē kā tādu, kas piešķir tiesības vai uzliek pienākumus, uz kuriem var tieši atsaukties Savienības vai dalībvalstu tiesās.
   6. pants
   Šis lēmums stājas spēkā tā pieņemšanas dienā.

      Briselē, 2016. gada 23. maijā

            Padomes vārdā –

            priekšsēdētāja

         F. MOGHERINI

      (1)  Piekrišana sniegta 2014. gada 13. novembrī (Oficiālajā Vēstnesī vēl nav publicēta).

      (2)  Partnerības un sadarbības nolīgums starp Eiropas Kopienām un to dalībvalstīm un Moldovas Republiku (OV L 181, 24.6.1998., 3. lpp.).

      (3)  Padomes Lēmums 2014/492/ES (2014. gada 16. jūnijs) par to, lai Eiropas Savienības vārdā parakstītu un provizoriski piemērotu Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses (OV L 260, 30.8.2014., 1. lpp.).

      (4)  Nolīgums ir publicēts Eiropas Savienības Oficiālajā Vēstnesī (OV L 260, 30.8.2014., 3. lpp.) kopā ar lēmumu par tā parakstīšanu.

      (5)  Nolīguma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.

      (6)  Eiropas Parlamenta un Padomes Regula (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (OV L 343, 14.12.2012., 1. lpp.).


title: Padomes Lēmums (2017. gada 12. jūnijs), ar ko ieceļ Kopienas Augu šķirņu biroja priekšsēdētāja vietnieku

text:
               16.6.2017

               LV

               Eiropas Savienības Oficiālais Vēstnesis

               C 191/12

         PADOMES LĒMUMS
   (2017. gada 12. jūnijs),
   ar ko ieceļ Kopienas Augu šķirņu biroja priekšsēdētāja vietnieku
   (2017/C 191/02)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (EK) Nr. 2100/94 (1994. gada 27. jūlijs) par Kopienas augu šķirņu aizsardzību (1) un jo īpaši tās 43. panta 3. punktu,
   tā kā:

               (1)

               Padome ar 2012. gada 19. marta lēmumu (2) pagarināja Kopienas Augu šķirņu biroja (“Birojs”) priekšsēdētāja vietnieka Carlos PEREIRA GODINHO kunga pilnvaru termiņu.

               (2)

                  Carlos PEREIRA GODINHO kunga pilnvaru termiņš beidzās 2017. gada 31. martā.

               (3)

               Komisija 2017. gada 12. aprīlī pēc Biroja Administratīvās padomes atzinuma saņemšanas izvirzīja Francesco MATTINA kungu kā vienīgo priekšsēdētāja vietnieka amata kandidātu,

         IR PIEŅĒMUSI ŠO LĒMUMU.
   1. pants
   1.   Ar šo Francesco MATTINA kungs tiek iecelts par Kopienas Augu šķirņu biroja (“Birojs”) priekšsēdētāja vietnieku uz piecu gadu termiņu.
   2.   Francesco MATTINA kunga pilnvaru laiks sākas dienā, kad viņš sāk pildīt pienākumus. Par šo dienu vienojas priekšsēdētājs un Biroja Administratīvā padome.
   2. pants
   Biroja Administratīvās padomes priekšsēdētājs tiek pilnvarots parakstīt darba līgumu ar Francesco MATTINA kungu.
   3. pants
   Šis lēmums stājas spēkā tā pieņemšanas dienā.

      Luksemburgā, 2017. gada 12. jūnijā

            Padomes vārdā –

            priekšsēdētājs

         C. CAMILLERI

      (1)  OV L 227, 1.9.1994., 1. lpp.

      (2)  Padomes Lēmums (2012. gada 19. marts) par Kopienas Augu šķirņu biroja priekšsēdētāja vietnieka amata pilnvaru termiņa pagarināšanu (OV C 82, 21.3.2012., 6. lpp.).


title: Eiropas Parlamenta Lēmums (ES) 2015/1664 (2015. gada 29. aprīlis) par Eiropas Zāļu aģentūras 2013. finanšu gada pārskatu apstiprināšanu

text:
               30.9.2015

               LV

               Eiropas Savienības Oficiālais Vēstnesis

               L 255/269

      EIROPAS PARLAMENTA LĒMUMS (ES) 2015/1664
      (2015. gada 29. aprīlis)
      par Eiropas Zāļu aģentūras 2013. finanšu gada pārskatu apstiprināšanu
      EIROPAS PARLAMENTS,

                  —

                  ņemot vērā Eiropas Zāļu aģentūras 2013. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Zāļu aģentūras 2013. finanšu gada pārskatiem un Aģentūras atbildi (1),

                  —

                  ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2013. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2015. gada 17. februāra ieteikumu par apstiprinājumu, ko sniedz Aģentūrai par 2013. finanšu gada budžeta izpildi (05304/2015 – C8-0054/2015),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3),

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (4) un jo īpaši tās 208. pantu,

                  —

                  ņemot vērā Eiropas Parlamenta un Padomes 2004. gada 31. marta Regulu (EK) Nr. 726/2004, ar ko nosaka cilvēkiem paredzēto un veterināro zāļu reģistrēšanas un uzraudzības Kopienas procedūras un izveido Eiropas Zāļu aģentūru (5), un jo īpaši tās 68. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6),

                  —

                  ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (7), un jo īpaši tās 108. pantu,

                  —

                  ņemot vērā Reglamenta 94. pantu un V pielikumu,

                  —

                  ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A8-0075/2015),

         1.

            konstatē, ka Eiropas Zāļu aģentūras galīgie gada pārskati ir tādi, kā norādīts Revīzijas palātas gada pārskata pielikumā;

         2.

            apstiprina Eiropas Zāļu aģentūras 2013. finanšu gada pārskatus;

         3.

            uzdod priekšsēdētājam šo lēmumu nosūtīt Eiropas Zāļu aģentūras izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Martin SCHULZ

               Ģenerālsekretārs

            Klaus WELLE

         (1)  OV C 442, 10.12.2014., 193. lpp.

         (2)  Skatīt 1. zemsvītras piezīmi.

         (3)  OV L 248, 16.9.2002., 1. lpp.

         (4)  OV L 298, 26.10.2012., 1. lpp.

         (5)  OV L 136, 30.4.2004., 1. lpp.

         (6)  OV L 357, 31.12.2002., 72. lpp.

         (7)  OV L 328, 7.12.2013., 42. lpp.


title: Padomes Lēmums (ES) 2016/1177 (2016. gada 12. jūlijs) par to, lai Eiropas Savienības vārdā parakstītu un provizoriski piemērotu grozījumu protokolu Nolīgumam starp Eiropas Kopienu un Monako Firstisti, ar ko paredz līdzvērtīgus pasākumus tiem, kuri noteikti Padomes Direktīvā 2003/48/EK

text:
               20.7.2016

               LV

               Eiropas Savienības Oficiālais Vēstnesis

               L 195/1

         PADOMES LĒMUMS (ES) 2016/1177
   (2016. gada 12. jūlijs)
   par to, lai Eiropas Savienības vārdā parakstītu un provizoriski piemērotu grozījumu protokolu Nolīgumam starp Eiropas Kopienu un Monako Firstisti, ar ko paredz līdzvērtīgus pasākumus tiem, kuri noteikti Padomes Direktīvā 2003/48/EK
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 115. pantu saistībā ar 218. panta 5. punktu un 218. panta 8. punkta otro daļu,
   ņemot vērā Eiropas Komisijas priekšlikumu,
   tā kā:

               (1)

               Padome 2013. gada 14. maijā pilnvaroja Komisiju sākt sarunas ar Monako Firstisti, lai grozījumu Nolīgumu starp Eiropas Kopienu un Monako Firstisti, ar ko paredz līdzvērtīgus pasākumus tiem, kuri noteikti Padomes Direktīvā 2003/48/EK (1) (“nolīgums”), nolūkā saskaņot minēto nolīgumu ar jaunākajām norisēm pasaules līmenī, kas paredz veicināt automātisku informācijas apmaiņu kā starptautisku standartu.

               (2)

               Sarunu rezultātā izstrādātais nolīguma grozījumu protokola (“grozījumu protokols”) teksts pienācīgi atspoguļo Padomes izdotās sarunu norādes, jo tas saskaņo nolīgumu ar jaunākajām norisēm starptautiskā līmenī attiecībā uz automātisku informācijas apmaiņu, proti, Ekonomiskās sadarbības un attīstības organizācijas (ESAO) izstrādāto “finanšu konta informācijas nodokļu jomā automātiskas apmaiņas globālo standartu”. Savienība, dalībvalstis un Monako Firstiste aktīvi piedalījās ESAO globālā foruma darbā, atbalstot šā standarta izstrādi un īstenošanu. Nolīguma teksts, kas grozīts ar grozījumu protokolu, ir juridiskais pamats globālā standarta īstenošanai Savienības un Monako Firstistes attiecībās.

               (3)

               Grozījumu protokols būtu jāparaksta.

               (4)

               Ņemot vērā Monako Firstistes ESAO globālajā forumā izteiktās nostādnes, grozījumu protokols būtu jāpiemēro provizoriski no 2017. gada 1. janvāra, kamēr tiek pabeigtas procedūras tā noslēgšanai,

         IR PIEŅĒMUSI ŠO LĒMUMU.
   1. pants
   Ar šo atļauj Savienības vārdā parakstīt grozījumu protokolu Nolīgumam starp Eiropas Kopienu un Monako Firstisti, ar ko paredz līdzvērtīgus pasākumus tiem, kuri noteikti Padomes Direktīvā 2003/48/EK, ņemot vērā grozījumu protokola noslēgšanu.
   Grozījumu protokola teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt grozījumu protokolu.
   3. pants
   Ar nosacījumu, ka tas notiek savstarpīgi, grozījumu protokolu piemēro provizoriski no 2017. gada 1. janvāra, kamēr tiek pabeigtas procedūras tā noslēgšanai.
   Padomes priekšsēdētājs Savienības vārdā paziņo Monako par nodomu provizoriski piemērot grozījumu protokolu, ar nosacījumu, ka tas notiek savstarpīgi, no 2017. gada 1. janvāra.
   4. pants
   Šis lēmums stājas spēkā tā pieņemšanas dienā.

      Briselē, 2016. gada 12. jūlijā

            Padomes vārdā –

            priekšsēdētājs

         P. KAŽIMÍR

      (1)  OV L 19, 21.1.2005., 55. lpp.


title: 2014/854/ES: Padomes Lēmums ( 2014. gada 7. novembris ) par nostāju, kas Eiropas Savienības vārdā jāieņem Apvienoto Nāciju Organizācijas Eiropas Ekonomikas komisijas Administratīvajā komitejā attiecībā uz jauno noteikumu projektu par sānu triecienu sadursmē ar stabu un par minēto noteikumu grozījuma projektu

text:
               29.11.2014

               LV

               Eiropas Savienības Oficiālais Vēstnesis

               L 344/20

         PADOMES LĒMUMS
   (2014. gada 7. novembris)
   par nostāju, kas Eiropas Savienības vārdā jāieņem Apvienoto Nāciju Organizācijas Eiropas Ekonomikas komisijas Administratīvajā komitejā attiecībā uz jauno noteikumu projektu par sānu triecienu sadursmē ar stabu un par minēto noteikumu grozījuma projektu

      (2014/854/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 114. pantu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Ar Padomes Lēmumu 97/836/EK (1) Savienība ir pievienojusies Apvienoto Nāciju Organizācijas Eiropas Ekonomikas komisijas (ANO/EEK) Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“Pārskatītais 1958. gada Nolīgums”).

               (2)

               Standartizētās prasības, ko paredz jauno ANO/EEK noteikumu projekts par vienotiem noteikumiem, kas attiecas uz transportlīdzekļu apstiprināšanu attiecībā uz sānu triecienu sadursmē ar stabu, kā arī par jauno ANO/EEK noteikumu projekta par vienotiem noteikumiem, kas attiecas uz transportlīdzekļu apstiprināšanu attiecībā uz sānu triecienu sadursmē ar stabu, grozījuma projektu, ir paredzētas, lai novērstu tehniskos šķēršļus mehānisko transportlīdzekļu un to sastāvdaļu tirdzniecībā starp Pārskatītā 1958. gada Nolīguma Līgumslēdzējām pusēm un nodrošinātu, ka šādi transportlīdzekļi un sastāvdaļas sniedz augstu drošības un aizsardzības līmeni.

               (3)

               Ir lietderīgi noteikt nostāju, kas Savienības vārdā jāieņem Pārskatītā 1958. gada Nolīguma Administratīvajā komitejā attiecībā uz minēto ANO/EEK noteikumu projekta pieņemšanu un par minēto noteikumu grozījuma projektu,

         IR PIEŅĒMUSI ŠO LĒMUMU.
   1. pants
   Nostāja, kas Eiropas Savienības vārdā jāieņem Pārskatītā 1958. gada Nolīguma Administratīvajā komitejā, ir balsojumā atbalstīt jauno ANO/EEK noteikumu projektu par vienotiem noteikumiem, kas attiecas uz transportlīdzekļu apstiprināšanu attiecībā uz sānu triecienu sadursmē ar stabu, kuri ietverti dokumentā ECE TRANS/WP.29/2014/79, kā arī minēto noteikumu grozījuma projektu, kurš iekļauts dokumentā ECE TRANS/WP.29/2014/80.
   2. pants
   Šis lēmums stājas spēkā tā pieņemšanas dienā.

      Briselē, 2014. gada 7. novembrī

            Padomes vārdā –

            priekšsēdētājs

         P. C. PADOAN

      (1)  Padomes Lēmums 97/836/EK (1997. gada 27. novembris) par Eiropas Kopienas pievienošanos ANO Eiropas Ekonomikas komisijas nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“Pārskatītais 1958. gada Nolīgums”), (OV L 346, 17.12.1997., 78. lpp.).


title: 2005/3/: EBTA valstu Pastāvīgās komitejas Lēmums Nr. 3/2005/SC ( 2005. gada 9. jūnijs ) par EBTA dokumentu pieejamību sabiedrībai un EBTA valstu Pastāvīgās komitejas  2002. gada 30. maija  Lēmuma Nr. 2/2002/SC atcelšanu

text:
               6.4.2006

               LV

               Eiropas Savienības Oficiālais Vēstnesis

               L 98/80

         EBTA VALSTU PASTĀVĪGĀS KOMITEJAS LĒMUMS

   Nr. 3/2005/SC
   (2005. gada 9. jūnijs)
   par EBTA dokumentu pieejamību sabiedrībai un EBTA valstu Pastāvīgās komitejas 2002. gada 30. maija Lēmuma Nr. 2/2002/SC atcelšanu
   EBTA VALSTU PASTĀVĪGĀ KOMITEJA,
   ņemot vērā EBTA valstu Pastāvīgās komitejas 2002. gada 30. maija Lēmumu Nr. 2/2002/SC par dokumentu pieejamību sabiedrībai, kas ar šo tiek atcelts,
   atzīstot sabiedrības interesi par brīvu pieeju dokumentiem, ievērojot skaidru normatīvo regulējumu, ņemot vērā valstu piemērojamos tiesību aktus,
   ņemot vērā faktu, ka izskatot pieteikumus par pieeju dokumentiem, atklātības princips jāpiemēro pēc iespējas plašāk,
   IR NOLĒMUSI ŠĀDI.
   1. pants
   EBTA sekretariāts padara sabiedrībai pieejamus šī lēmuma pielikumā minētos dokumentus, publicējot tos EBTA mājas lapā.
   2. pants
   1.   Katrai personai ir tiesības pieprasīt pieeju ar EEZ saistītiem dokumentiem (turpmāk tekstā – dokumenti), kuru projektus sastādījusi EBTA vai kas saņemti EBTA sekretariātā un kuri ir EBTA sekretariāta valdījumā.
   2.   Pieeja dokumentiem ir jāpiešķir, ievērojot turpmākajos pantos minētos ierobežojumus.
   3. pants
   1.   Pieeja dokumentam tiek liegta, ja dokumenta nodošana atklātībai apdraudētu šādu interešu aizsardzību:

               (a)

               sabiedrības intereses attiecībā uz sabiedrības drošību, aizsardzības un militārām lietām, starptautiskām attiecībām, EBTA valstu finanšu, monetāro un ekonomikas politiku,

               (b)

               indivīda privātumu un integritāti, jo īpaši saskaņā ar EBTA valstu piemērojamajiem tiesību aktiem attiecībā uz personas datu aizsardzību.

         2.   Pieeja dokumentam tiek liegta, ja dokumenta nodošana atklātībai apdraudētu šādu interešu aizsardzību:

               (a)

               fiziskas vai juridiskas personas komerciālās intereses, tostarp intelektuālais īpašums,

               (b)

               tiesvedība un juridiskas konsultācijas,

               (c)

               pārbaužu, izmeklēšanas un revīziju mērķi.

         3.   Tiek liegta pieeja dokumentam, kas sastādīts iekšējām vajadzībām un kas attiecas uz jautājumu, kurā lēmums nav pieņemts, ja dokumenta nodošana atklātībai varētu apdraudēt lēmuma pieņemšanas procesu.
   4.   Tiek liegta pieeja dokumentam, kas satur apspriežu un iepriekšēju konsultāciju rezultātā izteiktus atzinumus iekšējām vajadzībām, pat pēc lēmuma pieņemšanas, ja dokumenta nodošana atklātībai varētu apdraudēt lēmuma pieņemšanas procesu.
   5.   Attiecībā uz trešo pušu dokumentiem, kas nosūtīti EBTA sekretariātam, EBTA sekretariāts konsultējas ar trešo pusi, lai novērtētu, vai piemērojami 1. vai 2. punktā minētie izņēmumi, izņemot gadījumus, kad ir skaidrs, vai dokuments ir vai nav nododams atklātībai.
   6.   Gadījumos, kas minēti 2. – 4. punktos, pilnīga vai daļēja pieeja dokumentam tomēr tiek piešķirta, ja EBTA valstis vienojas, ka sabiedrības interese par dokumenta nodošanu atklātībai ir svarīgāka.
   4. pants
   EBTA valsts var pieprasīt EBTA sekretariātam bez šīs valsts iepriekšējas piekrišanas nenodot atklātībai šīs valsts dokumentus.
   5. pants
   Ja izņēmumi attiecas tikai uz kādu pieprasītā dokumenta daļu, pārējās dokumenta daļas tiek publiskotas.
   6. pants
   1.   Pieteikumi, lai saņemtu pieeju dokumentam, sastādāmi rakstiski, t.sk. elektroniski, angļu valodā un pietiekami precīzi, lai EBTA sekretariāts dokumentu varētu identificēt.
   2.   Ja pieteikums nav pietiekami precīzs, EBTA sekretariāts pieteicējam lūdz precizēt pieteikumu un palīdz tam, piemēram, saskaņā ar 11. pantu sniedzot tam informāciju.
   3.   Ja pieteikums attiecas uz ļoti apjomīgu dokumentu vai ļoti lielu dokumentu skaitu, EFTA sekretariāts var bez papildu formalitātēm apspriesties ar pieteicēju, lai rastu pieņemamu risinājumu.
   7. pants
   1.   Pieteikumus attiecībā uz piekļuvi dokumentiem izskata nekavējoties. Pieteicējam nosūta saņemšanas apstiprinājumu.
   2.   EBTA sekretariāts pieprasījumu iesniedz EBTA valstīm apstiprināšanai, izņemot gadījumus, kad var droši apgalvot, ka EBTA valstis iebildīs vai neiebildīs šī dokumenta nodošanai atklātībai. EBTA valstis lemj bez nepamatotas kavēšanās.
   3.   Saņemot atbildi no EBTA valstīm, EBTA sekretariāts informē pieteicēju, ka pieprasītajam dokumentam pieeja piešķirta, un saskaņā ar 10. pantu to nodrošina vai rakstiski informē par pilnīgu vai daļēju atteikumu un informē pieteicēju par viņa tiesībām ar savu pieprasījumu griezties EBTA valstu Pastāvīgajā komitejā.
   4.   Ja EBTA sekretariāts pieteicējam atbildi nevar dot 12 darba dienu laikā no pieteikuma reģistrācijas brīža, pieteicēju rakstiski informē par kavēšanos un gaidāmo lēmuma pieņemšanas laiku. Pieteicējs tiek informēts par viņa tiesībām ar savu pieprasījumu griezties EBTA valstu Pastāvīgajā komitejā, ja tas saprātīgā termiņā nav saņēmis atbildi.
   5.   Ja pieteikums tiek pilnībā vai daļēji noraidīts, pieteicējs 15 darba dienu laikā no brīža, kad saņemta EBTA sekretariāta atbilde, ar savu pieprasījumu var griezties EBTA valstu Pastāvīgajā komitejā.
   6.   Ja EBTA sekretariāts nesniedz atbildi saprātīgā termiņā no pieteikuma reģistrācijas dienas, pieteicējam ir tiesības ar savu pieprasījumu var griezties EBTA valstu Pastāvīgajā komitejā.
   8. pants
   Pieteikums EBTA valstu Pastāvīgajai komitejai jāiesniedz nekavējoties. Ja pieeja dokumentam tiek pilnībā vai daļēji atteikta, par to rakstiski paziņo pieteicējam, norādot atteikuma iemeslus.
   9. pants
   Dokumenta klasifikācija (par stingri konfidenciālu, konfidenciālu vai ierobežoti pieejamu) pati par sevi nenozīmē, ka dokuments vēlāk nevar tikt nodots atklātībai.
   10. pants
   1.   Pieteicējam tiek dota pieeja dokumentam vai nu iepazīstoties ar to uz vietas, vai saņemot tā kopiju, t.sk., ja iespējams, elektronisku kopiju. Kopiju izgatavošanas un pārsūtīšanas izdevumus var likt apmaksāt pieteikuma iesniedzējam. Šī maksa nedrīkst pārsniegt kopiju izgatavošanas un pārsūtīšanas faktiskās izmaksas. Iepazīšanās uz vietas, kopiju izgatavošana līdz 20 A4 lappusēm un tieša piekļuve dokumentam elektroniskā formā ir bez maksas.
   2.   Ja EBTA sekretariāts dokumentu jau publicējis un tas pieteicējam ir viegli pieejams, EBTA sekretariāts var izpildīt savu pienākumu sniegt pieeju dokumentam, informējot pieteicēju, kā iegūt pieprasīto dokumentu.
   11. pants
   1.   EBTA sekretariāts veic dokumentu reģistrāciju. Pēc pieprasījuma tiek sniegta pieeja reģistrā iekļauto dokumentu sarakstam. Atsauces uz dokumentiem ierakstāmas reģistrā bez kavēšanās.
   2.   Katram dokumentam reģistrā norāda reģistrācijas numuru, priekšmetu un/vai īsu dokumenta satura aprakstu, ka arī datumu, kurā tas saņemts vai sastādīts un ierakstīts reģistrā. Atsauces izdarāmas tādējādi, lai netiktu apdraudētas 3. pantā minētās intereses.
   12. pants
   EBTA sekretariāts pilsoņiem sniedz informāciju un palīdzību, kā un kur var sastādīt pieteikumus, lai saņemtu pieeju dokumentiem.
   13. pants
   Šis lēmums neskar spēkā esošos autortiesību noteikumus, kas var ierobežot trešās personas tiesības pavairot vai izmantot izsniegtos dokumentus.
   14. pants
   Ar šo tiek atcelts EBTA valstu Pastāvīgās komitejas 2002. gada 30. maija Lēmums Nr. 2/2002/SC.
   15. pants
   Šis lēmums stājas spēkā 2005. gada 1. oktobrī.
   16. pants
   Šo lēmumu publicē Eiropas Savienības Oficiālā Vēstneša EEZ sadaļā un EEZ pielikumā.
   17. pants
   Lēmums tiks pārskatīts gada laikā kopš tā stāšanās spēkā.

      Briselē, 2005. gada 9. jūnijā

            Pastāvīgās komitejas vārdā —

            priekšsēdētājs

         Bjørn T. GRYDELAND

            ģenerālsekretārs

         William ROSSIER

      PIELIKUMS
      EBTA DOKUMENTI, KAS ATTIECAS UZ EEZ UN KURI JĀPADARA PIEEJAMI SABIEDRĪBAI, PUBLICĒJOT TOS TĪMEKLĪ

                  EEZ līgums un EBTA nolīgumi, kas uz to attiecas:

                              —

                              EEZ līguma, Uzraudzības un Tiesas nolīguma un Pastāvīgās komitejas nolīguma sākotnējās redakcijas

                              —

                              EEZ paplašināšanas līgums

                              —

                              EEZ līguma konsolidētā redakcija

                              —

                              EEZ līguma pielikumu un protokolu konsolidētās redakcijas

                              —

                              Uzraudzības un Tiesas nolīguma konsolidētā redakcija

                              —

                              Pastāvīgās komitejas nolīguma konsolidētā redakcija

                  Institūciju pieņemtie instrumenti:

                              —

                              EEZ Padomes pieņemtie lēmumi

                              —

                              EEZ Apvienotās komitejas pieņemtie lēmumi

                                          —

                                          EEZ Apvienotās parlamentārās komitejas rezolūcijas

                                          —

                                          EEZ Padomdevējas komitejas rezolūcijas

                                          —

                                          EBTA Padomdevējas komitejas atzinumi

                                          —

                                          EEZ/EBTA piezīmes

                  Sēžu darba kārtības:

                              —

                              EEZ Padome

                              —

                              EEZ Apvienotā komiteja

                              —

                              EEZ Apvienotās komitejas apakškomitejas (vienojoties ar Komisiju)

                              —

                              EBTA valstu Pastāvīgā komiteja

                              —

                              EBTA valstu Pastāvīgās komitejas apakškomitejas

                              —

                              EBTA valstu Pastāvīgās komitejas darba grupas

                              —

                              EBTA Parlamentārā komiteja

                              —

                              EEZ Apvienotā parlamentārā komiteja

                              —

                              EBTA Padomdevēja komiteja

                              —

                              EEZ Padomdevēja komiteja

                  Secinājumi:

                              —

                              EEZ Padome

                              —

                              EBTA valstu Pastāvīgā komiteja

                              —

                              EBTA valstu Pastāvīgās komitejas apakškomitejas

                              —

                              EEZ Apvienotā komiteja (vienojoties ar Komisiju)

                              —

                              Apvienotā apakškomiteja (vienojoties ar Komisiju)

                  Ziņojumi:

                              —

                              EBTA Parlamentārā komiteja

                              —

                              EEZ Apvienotā parlamentārā komiteja

                              —

                              EBTA Padomdevēja komiteja

                              —

                              EEZ Padomdevēja komiteja

                  Informatīvie dokumenti:

                              —

                              EEZ Apvienotās komitejas gada pārskats

                              —

                              EBTA vadības darba programma

                              —

                              EBTA Statistikas biroja sagatavotā statistika, kas attiecas uz EEZ

                              —

                              EEZ Apvienotās komitejas pieņemto lēmumu saraksts

                              —

                              Saskaņā ar 103. pantu gaidāmo paziņojumu saraksts

                              —

                              EEZ Apvienotās komitejas pieņemto lēmumu saraksts, ja tie satur konsitucionālas prasības

                              —

                              Celex numuru saraksts

                              —

                              EK tiesību aktu projektu saraksti, ja Kopiena atzīmējusi, ka tie attiecas uz EEZ

                              —

                              EK pieņemto acquis saraksts, ja Kopiena atzīmējusi, ka tie attiecas uz EEZ, un EK pieņemto acquis saraksts, ja EEZ/EBTA eksperti no visām EEZ/EBTA dalībvalstīm norādījuši, ka tie attiecas uz EEZ

                              —

                              EEZ Apvienotās komitejas apakškomiteju progresa ziņojumi

                              —

                              Paziņojumi presei

                              —

                              EBTA faktu lapa

                  EEZ finanšu mehānisms:

                              —

                              EEZ finanšu mehānisma noteikumi un procedūras

                              —

                              EEZ finanšu mehānisma vadlīnijas

                              —

                              EEZ finanšu mehānisma saprašanās memorandi

                  Norvēģijas finanšu mehānisms:

                              —

                              Norvēģijas finanšu mehānisma noteikumi un procedūras

                              —

                              Norvēģijas finanšu mehānisma vadlīnijas

                              —

                              Norvēģijas finanšu mehānisma saprašanās memorandi